נבחרת ארגנטינה בכדוריד

נבחרת ארגנטינה בכדוריד מייצגת את ארגנטינה בטורנירי כדוריד בינלאומיים: אליפות העולם בכדוריד, האליפות הפאן-אמריקאית בכדוריד והמשחקים הפאן-אמריקאיים. היא זכתה 7 פעמים באליפות אמריקה. נכון לדצמבר 2022 הנבחרת מדורגת במקום ה-26 על ידי התאחדות העולמית.

אולימפיאדות
נבחרת ארגנטינה השתתפה פעמיים במשחקים האולימפיים, באולימפיאדת לונדון (2012). היא ניצחה רק את נבחרת בריטניה, ולא עברה את שלב הבתים ובאולימפיאדת ריו דה ז'ניירו (2016) ניצחה רק את תוניסיה וגם לא עברה את שלב הבתים.

אליפויות העולם
ארגנטינה השתתפה לראשונה באליפות העולם בכדוריד ב-1997, בטורניר שנערך ביפן. היא הפסידה בכל משחקיה, וסיימה במקום ה-22. מאז, השתתפה ארגנטינה בכל אליפויות העולם שנערכו, באליפות שנערכה ב-2001 בצרפת העפילה לראשונה לשלב שמינית הגמר, אך הפסידה לנבחרת שוודיה וסיימה במקום ה-15. באליפות העולם שנערכה בשוודיה בשנת 2011 רשמה את הישג השיא שלה, כשסיימה במקום ה-12. בשלב הבתים הראשון דורגה במקום השלישי, אחרי שוודיה ופולין, ובשלב הבתים השני דורגה במקום השישי והאחרון. במשחק על המקום ה-11 הפסידה לגרמניה בהארכה. בשנת 2021 היא זכתה במקום ה-11.

אליפויות אמריקה
מאז החלו אליפויות אמריקה בכדוריד, ב-1979, נעדרה מהן ארגנטינה רק פעמיים (ב-1983 וב-1989). בכל 9 האליפויות שנערכו מאז 1996 העפילה למשחק הגמר, ו-5 פעמים גם הוכתרה כאלופת היבשת. בארבע מתוך חמש האליפויות ניצחה על חודו של שער. הטורניר נערך שלוש פעמים בבואנוס איירס, ב-1981 (אז סיימה במקום הרביעי), ב-2002 וב-2012 (בשתי אלה זכתה באליפות). 

הישגי הנבחרת:
 שנה  מקום  דירוג  תוצאת הגמר (אם השתתפה בו) 1979  מקסיקו סיטי  מקום 5   1981  בואנוס איירס  מקום 4   1983  קולורדו ספרינגס  -   1985  מנאוס  מקום 5   1989  פינאר דל ריו  -   1994  סנטה מריה  מקום 4   1996  קולורדו ספרינגס  מרכז|20px|  הפסד 28-24 לקובה 1998  הוואנה  מרכז|20px|  הפסד 31-26 לקובה 2000  סאו ברנרדו דו קמפו  מרכז|20px|  ניצחון 25-26 על ברזיל 2002  בואנוס איירס  מרכז|20px|   ניצחון 21-22 על ברזיל 2004  סנטיאגו דה צ'ילה  מרכז|20px|   ניצחון 21-24 על ברזיל 2006  אראקז'ו  מרכז|20px|  הפסד 28-23 לברזיל 2008  סאו קרלוס  מרכז|20px|  הפסד 27-24 לברזיל 2010  סנטיאגו דה צ'ילה  מרכז|20px|  ניצחון 27-28 על ברזיל 2012  בואנוס איירס  מרכז|20px|   ניצחון 21-22 על ברזיל 2014  קנלונס  מרכז|20px|  ניצחון 30-19 על ברזיל 2016  בואנוס איירס  מרכז|20px   2018  גרינלנד  מרכז|20px  

במשחקים הפאן-אמריקאיים
ארגנטינה השתתפה בכל תחרויות הכדוריד שנערכו במסגרת המשחקים הפאן-אמריקאיים, מאז הוחל בקיומם במשחקי אינדיאנפוליס 1987. באותו טורניר, וגם בזה שנערך בהוואנה ב-1991 סיימה במקום החמישי והאחרון, אך מאז החלה במגמת שיפור עקבית. בפעמיים הבאות (מאר דל פלאטה 1995 וויניפג 1999) סיימה במקום השלישי, אחרי נבחרות קובה וברזיל. בסנטו דומינגו (2003) ובריו דה ז'ניירו (2007) סיימה כסגניתה של ברזיל, ובמשחקים הפאן-אמריקאיים שנערכו בגואדלחרה ב-2011 זכתה לראשונה במדליית הזהב, לאחר ניצחון על ברזיל.

קישורים חיצוניים


 ההתאחדות הארגנטינאית לכדוריד 
 דף באתר התאחדות העולמית

הערות שוליים

ארגנטינה
כדוריד